नैहाटी

नैहाटी भारत के पूर्वी राज्य पश्चिम बंगाल के उत्तर २४ परगना ज़िले में कोलकता से 48 किमी उत्तर दिशा में स्थित एक नगरपालिका क्षेत्र है। यह भारतीय रेल के बैरकपुर उपमण्डल का एक महत्त्वपूर्ण रेलवे स्टेशन भी है। नैहाटी नगरपालिका भारत की सबसे पुरानी पालिकाओं में से एक है  और इसकी स्थापना १८६९ में हुई थी।  भारत के राष्ट्रगीत वन्दे मातरम के लेखक बंकिमचन्द्र चट्टोपाध्याय  तथा प्रसिद्ध क्वाण्टम रसायनविद डॉ. देबाशीष मुखर्जी की जन्मस्थली है।  यह चावल, पटसन, तिलहन आदि स्थानीय उपजों का व्यावसायिक केंद्र है। कागज तथा रंगों के निर्माण के उद्योग यहाँ विकसित थे पर फिलहाल रंग बनाने वाली कंपनी काफी अर्से से बंद पड़ी है। विशाल कोलकत्ता के अत्यंत समीप होने के कारण यहाँ भी व्यवसाय और उद्योग में उत्तरोत्तर उन्नति की संभावनाएँ हैं।

 भूगोल 

 स्थान 
अंगूठाकार|नैहाटी स्टेशन
नैहाटी की भौगोलिक स्थिति निर्देशांक  पर है। यहां की सागर सतह से औसत ऊंचाई १५ मी.,(४९ फ़ीट) है। इसके निकटवर्ती क्ष्त्रों में उत्तर में गरीफ़ा, हालीशहर एवं बालीभरा, पूर्व में रामपुर, राजेन्द्रपुर, महमूदपुर एवं दोगाछिया हैं। इसके दक्षिण में मदरल तथा पश्चिमी ओर हूगली नदी है। यहां की ९६% जनसंख्या बैरकपुर उपमण्डल (मानचित्र में दर्शित) यहां के शहरी क्षेत्र में रहती है। यहां की जनसंख्या घनत्व १०,९६७ प्रति वर्ग किमी है। इस उपमण्डल में १६ नगरपाळिकाएं तथा २४ जनगणना क्षेत्र हैं।

 पुलिस स्टेशन 
नैहाटी पुलिस स्टेशन बैरकपुर पिलिस आयुक्त के अधीन आता है और इसका अधिकारक्षेत्र नैहाटी नगरपाळिका एवं बैरकपुर सीडी खण्ड तथा बैरकपुर छावनी तक व्याप्त है।

 डाकखाना 
नैहाटी में एक उपडाकघर है जिसकी पिन संख्या  ७४३१६५ है। यह उत्तर २४ परगना ज़िले में स्थित है। इसी पिन संख्या के अधीन नैहाटी आनन्दबाज़ार तथा पुरानन्दपल्ली भी हैं। 

 जलवायु 
उष्णकटिबन्धीय क्षेत्र में स्थित होने के कारण, नैहाटी की जलवायु प्रायः ग्रीष्म ऋतु में उष्ण तथा आर्द्र तथा शीतकाल में शीतल तथा शुष्क रहती है। बंगाल की खाड़ी से आने वाले मेघ यहां वर्षा ऋतु (मॉनसून) में मूसलाधार वर्षा लाते हैं। ग्रीष्मकाल में तापमान अधिकतम ४० डिगरी से. तथा शीतकाळी न्यूनतम ८ डिगरी से. तक जाता है।

 जनसांख्यिकी 
भारत की सन् 2011 की जनगणना के अनुसार यहाँ की जनसंख्या के आँकड़े निम्नलिखित हैं:
विवरणशहरनैहाटीसरकारनगरपालिकाशहरी संकुलनकोलकाता मेट्रोपॉलिटन
नैहाटी शहरीकुलपुरुषमहिलानगर जनसंख्या217,900109,849108,051साक्षर173,39791,01682,381बालक (०-६ वर्ष)19,76110,0319,730औसत साक्षर (%)87.51 %91.18 %83.79 %लिंगानुपात984बाल लिंगानुपात970

 धार्मिक आंकड़े 
विवरणकुलप्रतिशतहिन्दू201,20492.34 %मुस्लिम15,2737.01 %अज्ञात9130.42 %सिख2110.10 %ईसाई2030.09 %बौद्ध350.02 %जैन460.02 %अन्य150.01 %

 चित्र दीर्घा 


 सन्दर्भ 

श्रेणी:कोलकाता
श्रेणी:पश्चिम बंगाल के क्षेत्र